આર.ડી.પટેલની 'મને' શ્રેણીનું વધુ એક સોપાન 'મને પજવે છે'માં વ્યક્તિની આંતરિક પજવણીની વાત છે. ક્યારેક આપણને બહારનું કોઈ જ હેરાન ન કરતું હોય પણ આપણે આપણાંથી જ હેરાન હોઈએ ત્યારે આર.ડી.પટેલનું આ પુસ્તક એક મિત્રની ગરજ સારે છે. સંબંધો, ક્રોધ, ભય, વ્યવહાર, સંપત્તિ, તબિયત અને એ સિવાયની નાની નાની ચિંતાઓ સાથે પરફેક્ટ જીવન ઈચ્છતા આપણે સૌ કોઈને કોઈ રીતે પહેલાં વ્યસ્ત થઈ છીએ અને પછી ત્રસ્ત થઈએ છીએ. વ્યસ્તતા અને ત્રસ્તતા વચ્ચે હાશકારો કરાવે અને રોકી રાખે તેવા આ પુસ્તકમાં આધુનિક વિચારો થકી ઊભી થતી સમસ્યાઓ સામે સુંદર જવાબો છે.